Vuiste gaan Saterdag by Turffontein klap | Netwerk24
Vuiste gaan Saterdag by Turffontein klap
Deur Michael Green 08 November 2019 14:00
Die vuiste klap Saterdag sommer op 'n groot skaal by die Southern Giant-bokstoernooi, wat by die Turffontein-perdewedrenbaan in Johannesburg gehou word.
Wade Groth kom Saterdag in Johannesburg teen die ervare John Bopape te staan. Foto: Gallo Images
Die middelgewigte Wade Groth en John Bopape pak mekaar in die hoofgeveg oor ses rondes.
Albei vegters is bekend as uitklop-konings en dit sal 'n verrassing wees as die geveg die volle aantal rondes duur.
In die hoofvoorgeveg kom die junior swaargewigte Chris Thompson en Limbani Lano teen mekaar te staan.
Maar dit is eers later in die aand. Daar is van 13:00 af verskeie amateurgevegte op die program, met die beroepsboksers wat mekaar van 18:00 af takel.
Op Sondag 1 Desember word daar nog 'n bokstoernooi by Turffontein gehou, waarin die veergewigte Tshifhiwa Munyai en Thompson Mokwana in die hoofgeveg boks.